CELEX: 52011PC0049
Language: mt
Date: 2011-02-11
Title: Proposta għal DEĊIŻJONI TAL-KUNSILL dwar l-iffirmar tal-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika

|

52011PC0049

Proposta għal DEĊIŻJONI TAL-KUNSILL dwar l-iffirmar tal-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika  /* KUMM/2011/0049 finali - NLE 2011/0024 */  

	Brussel 11.2.2011KUMM(2011) 49 finali2011/0024 (NLE)Proposta għalDEĊIŻJONI TAL-KUNSILLdwar l-iffirmar tal-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità BijoloġikaMEMORANDUM TA’ SPJEGAZZJONI1. Il-Konvenzjoni dwar id-Diversità Bijoloġika (is-CBD) hija l-qafas internazzjonali ewlieni għall-miżuri biex tiġi kkonservata d-diversità bijoloġika, biex jintużaw b'mod sostenibbli l-komponenti tagħha u għall-qsim ġust u ekwu ta' benefiċċji li jirriżultaw mill-użu tar-riżorsi ġenetiċi. Bħalissa, b'iktar minn 193 Parti, il-Konvenzjoni kważi għandha sħubija universali. L-Unjoni Ewropea u kull wieħed mis-27 Stat Membru tagħha jagħmlu Parti mill-Konvenzjoni.2. L-Artikolu 15 tas-CBD jistabbilixxi qafas ġenerali għall-aċċess għar-riżorsi ġenetiċi u l-qsim tal-benefiċċji: jirrikonoxxi l-awtorità tal-istati li jiddeterminaw l-aċċess għar-riżorsi ġenetiċi bħala parti mid-drittijiet sovrani tagħhom fuq ir-riżorsi naturali. Il-Partijiet huma obbligati jieħdu l-passi biex jiffaċilitaw l-aċċess għar-riżorsi ġenetiċi. Fl-istess ħin, il-Partijiet kollha huma obbligati jieħdu miżuri leġiżlattivi, amministrattivi jew politiċi biex jaqsmu b'mod ġust u ekwu r-riżultati tar-riċerka u l-iżvilupp u l-benefiċċji li joħorġu mill-użu kummerċjali u użu ieħor ta' riżorsi ġenetiċi mal-Parti li tipprovdi dawn ir-riżorsi.3. Il-kapijiet tal-istati u l-gvernijiet li attendew is-Summit Dinji dwar l-Iżvilupp Sostenibbli f'Awwissu 2002 qablu li jvaraw negozjati dwar "sistema internazzjonali" dwar l-aċċess u l-qsim ta' benefiċċji fil-qafas tas-CBD. Fi Frar 2004, is-Seba' Konferenza tal-Partijiet tas-CBD (CBD COP7) adottat mandat ta' negozjati dettaljat. In-negozjati saru fi Grupp ta’ Ħidma Ad Hoc b’Kompożizzjoni Mhux Limitata dwar l-Aċċess u l-Qsim tal-Benefiċċji (ABS WG). Fis-CBD COP8 f'Marzu 2006, il-Partijiet impenjaw ruħhom li jtemmu n-negozjati kemm jista' jkun malajr qabel is-CBD COP10 f'Ottubru 2010. Fis-CBD COP9 f'Mejju 2008, il-Partijiet qablu dwar il-bażi testwali u dwar pjan dettaljat għan-negozjati finali.4. In-negozjati finali dwar il-Protokoll ta' Nagoya saru f'April 2009, f'Novembru 2009, f'Jannar 2010, f'Marzu 2010, f'Lulju 2010, f'Settembru 2010, kif ukoll qabel u waqt is-CBD COP10 f'Ottubru 2010.5. Fis-26 ta' Ottubru 2009, il-Kunsill adotta deċiżjoni li tawtorizza b'mod formali lill-Kummissjoni biex tipparteċipa, f'isem il-Komunità Ewropea għal suġġetti li huma fl-ambitu tal-kompetenza tal-Komunità, fin-negozjati dwar is-sistema internazzjonali dwar l-aċċess u l-qsim tal-benefiċċji fit-tmien u d-disa' laqgħa tal-Grupp ta' Ħidma Ad Hoc b’Kompożizzjoni Mhux Limitata dwar l-Aċċess u l-Qsim tal-Benefiċċji. L-awtorizzazzjoni inkludiet il-kwistjonijiet kollha li kienu qegħdin jiġu nnegozjati, minbarra għarfien tradizzjonali assoċjat mar-riżorsi ġenetiċi, li kien innegozjat mill-Istati Membri li jkollhom il-Presidenza tal-Kunsill f'isem l-Istati Membri. L-awtorità tal-Kummissjoni biex tinnegozja ġiet estiża sas-CBD COP10 permezz ta' deċiżjoni tal-Kunsill tal-21 ta' Settembru 2010.6. Matul in-negozjati, il-Kunsill ripetutament esprima l-appoġġ politiku tiegħu għan-negozjati u l-impenn għal riżultat ta' suċċess[1]. Fid-29 ta' Ottubru 2010, il-koordinazzjoni ministerjali tal-UE waqt is-CBD COP10 f'Nagoya appoġġat b'mod unanimu proposta ta' kompromess dwar il-Protokoll tal-ABS li tressqet fl-aħħar jum tas-COP10 mill-Presidenza Ġappuniża COP10, jekk jitqies li kienet fi ħdan il-limiti tal-pożizzjonijiet maqbula tal-UE u d-direttivi nnegozjati indirizzati lill-Kummissjoni.7. Fit-30 ta' Ottubru 2010, sessjoni plenarja finali tas-CBD COP10 adottat b'suċċess il-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika. Il-Protokoll se jkun miftuħ għall-iffirmar fil-kwartieri ġenerali tan-Nazzjonijiet Uniti fi New York mit-2 ta’ Frar 2011 sal-1 ta’ Frar 2012.8. Id-deċiżjoni tas-CBD COP10 li tadotta l-Protokoll ta' Nagoya titlob lill-Partijiet tas-CBD jiffirmaw il-Protokoll kemm jista' jkun malajr u jiddepożitaw l-istrumenti ta' ratifika, aċċettazzjoni jew approvazzjoni jew l-istrumenti ta' adeżjoni, kif xieraq, bl-għan li jiġi żgurat id-dħul fis-seħħ tal-Protokoll kemm jista' jkun malajr. Kumitat Intergovernattiv għall-Protokoll ta' Nagoya se jiltaqa' f'Ġunju 2011 u April 2012 biex jipprepara l-ewwel laqgħa tal-Partijiet tal-Protokoll.9. Fl-20 ta' Diċembru 2010, il-Kunsill adotta l-konklużjonijiet li, inter alia , jilqgħu l-adozzjoni tal-Protokoll ta' Nagoya dwar l-ABS, u jistiednu lill-Kummissjoni biex tiffirma l-Protokoll ta' Nagoya kemm jista' jkun malajr u biex tibda l-preparazzjonijiet għar-ratifika u l-implimentazzjoni tiegħu fil-ħin[2].10. Fid-dawl ta' dak ta' hawn fuq, huwa xieraq għal rappreżentant tal-Unjoni li jiffirma, soġġett għall-konklużjoni sussegwenti, il-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika.2011/0024 (NLE)Proposta għalDEĊIŻJONI TAL-KUNSILLdwar l-iffirmar tal-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika.IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(5), tiegħu,Wara li kkunsidra l-proposta mill-Kummissjoni,Billi:1.  F'Awwissu 2002, il-kapijiet tal-istati u l-gvernijiet li attendew is-Summit Dinji dwar l-Iżvilupp Sostenibbli qablu li jvaraw negozjati għal sistema internazzjonali għall-aċċess u l-qsim ta' benefiċċji fil-qafas tal-Konvenzjoni dwar id-Diversità Bijoloġika.2.  Fis-26 ta' Ottubru 2009, u anke fil-21 ta' Settembru 2010, il-Kunsill awtorizza lill-Kummissjoni biex tipparteċipa f'dawk in-negozjati f'isem l-Unjoni fir-rigward ta' suġġetti li huma fl-ambitu tal-kompetenza tal-Unjoni.3.  Il-Kunsill ripetutament esprima l-impenn politiku tiegħu għall-konklużjoni ta' suċċess tan-negozjati sal-iskadenza maqbula[3].4.  Il-laqgħa ta' koordinazzjoni ministerjali tal-Unjoni li saret fid-29 ta' Ottubru 2010 waqt l-għaxar Konferenza tal-Partijiet għall-Konvenzjoni dwar id-Diversità Bijoloġika f'Nagoya appoġġat b'mod unanimu l-proposta ta' kompromess għall-Protokoll ta' Nagoya li tressqet mill-Presidenza Ġappuniża.5.  Wara l-adozjoni tiegħu mill-għaxar Konferenza tal-Partijiet għall-Konvenzjoni dwar id-Diversità Bijoloġika, il-Protokoll ta' Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika se jiftaħ għall-iffirmar fil-kwartieri ġenerali tan-Nazzjonijiet Uniti fi New York mit-2 ta’ Frar 2011 sal-1 ta’ Frar 2012.6.  Fl-20 ta' Diċembru 2010, il-Kunsill laqa' l-adozzjoni tal-Protokoll ta' Nagoya u stieden lill-Kummissjoni biex tiffirma l-Protokoll ta' Nagoya kemm jista' jkun malajr u biex tibda l-preparazzjonijiet għar-ratifika u l-implimentazzjoni tiegħu fil-ħin[4].7.  Il-Ftehim għandu jiġi ffirmat f’isem l-Unjoni, soġġett li jkun konkluż f’data aktar tard.ADOTTA DIN ID-DEĊIŻJONI:Artikolu 1Il-President tal-Kunsill qiegħed hawnhekk jingħata l-awtorità li jaħtar persuna jew persuni li jkollhom il-poter jiffirmaw il-Protokoll ta' Nayoga dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika f'isem l-Unjoni.It-test tal-Ftehim li għandu jiġi ffirmat huwa mehmuż ma’ din id-Deċiżjoni.Artikolu 2Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fiGħall-KunsillIl-President [1] Ara l-Konklużjonijiet tal-Kunsill tas-6 ta' Marzu 2006, it-28 ta' Ġunju 2007, l-4 ta' Marzu 2008, is-16 ta' Marzu 2010, u l-14 ta' Ottubru 2010.[2] Ara l-Konklużjonijiet tal-Kunsill tal-20 ta' Diċembru 2010, b'mod partikolari l-paragrafi 1 u 21.[3] Ara l-Konklużjonijiet tal-Kunsill tas-6 ta' Marzu 2006, it-28 ta' Ġunju 2007, l-4 ta' Marzu 2008, is-16 ta' Marzu 2010, u l-14 ta' Ottubru 2010.[4] Ara l-Konklużjonijiet tal-Kunsill tal-20 ta' Diċembru 2010, b'mod partikolari l-paragrafi 1 u 21.